מארון חי את חייו במדיטציה ליד מקדש שהפך לאחר זמן לכנסייה. תיאודורט מקרתוס כתב כי מדובר בסוג סגפנות חדש שזכה במהרה לקבלה רחבה בסוריה ובלבנון. עדות היסטורית שנכתבה על ידי כמה מתלמידיו בערך ב-440, מזכירה חמישה עשר גברים ושלוש נשים שביצעו מדיטציה ותרגילים, רבים מהם הוכשרו או הונחו על ידי מארון.
מיסיונריות.
מארון היה מיסיונר קנאי עם תשוקה להפיץ את המסר של ישו על ידי הטפתו לכל מי שפגש. הוא ביקש לא רק לרפא את התחלואים הגופניים שאנשים סבלו, אלא חיפש דרך נכונה לטפח ולרפא את "הנשמות האבודות" של כל בני האדם.
עבודת מיסיונריות זו יצאה אל הפועל כאשר בהרי סוריה הצליחה מארון להפוך מקדש לכנסייה נוצרית בכפר נבו. זו הייתה תחילת ההתנצרות בסוריה שהשפעתה עברה לאחר זמן בעיקר ללבנון לאחר מותו בשנת 410 בקלוטה שבסוריה.
מקום קבורתו אינו ידוע בוודאות. מקורות לבנוניים מסוימים, כמו ג'וזפה סימון אסמני והבישוף המארוני יוסף אל-דיבס, סבורים כי הוא נקבר בארתוסה או באל-רסטאן של ימינו לאורך נהר אורונטס בסוריה, בעוד אחרים, כמו הכומר הישועי הנרי למנס, טוענים שהוא קבור בכפר בראד מצפון לחלב.
התנועה המארונית הגיעה ללבנון כאשר תלמידו הראשון של מארון, אברהם מקירהוס, אשר כונה שליח לבנון, הבין כי ישנם רבים שאינם נוצרים בלבנון ולכן הוא פנה להמיר אותם לנצרות על ידי כך שהציג בפניהם את דרכו של מארון.
הנצחה.
ב־23 בפברואר 2011 חשף האפיפיור בנדיקטוס ה-16 פסל של מארון על הקיר החיצוני של בזיליקת פטרוס הקדוש בוותיקן והעביר את ברכתו האפוסטולית. הפסל בגובה 15 מטר הוזמן על ידי הכנסייה המארונית לפסל הספרדי מרקו אוגוסטו דוניאס. מארון הקדוש מופיע בפסל המחזיק בידיו כנסייה מיניאטורית בסגנון מארוני; הפסל כולל גם כתובת בסורית: "הצדיקים יפרחו כמו עץ דקל, הם יצמחו כמו ארז לבנון". הפסל ממוקם בנישה האחרונה הזמינה בקצה החיצוני של בזיליקת פטרוס הקדוש.
יחסי ניו זילנד–פינלנד
יחסי ניו זילנד–פינלנד הם יחסי החוץ בין ניו זילנד לפינלנד.
סקירה כללית.
שתי המדינות כוננו יחסים דיפלומטיים ב-22 ביולי 1950. שתי המדינות חולקות דעות דומות בנושאים בינלאומיים רבים, כולל ביטחון, פירוק נשק וסביבה, ומשתפות פעולה באו"ם וב-OECD. פינלנד חברה במספר יוזמות שיזמה ניו זילנד, ביניהן יוזמת הכלכלה המתקדמת הקטנה, קבוצת הרפורמה בסיוע ידידי דלק מאובנים, וברית המחקר הגלובלית.
מימד חדש נוסף למערכת היחסים בין המדינות עם הצטרפות פינלנד ל בשנת 1995.
בניו זילנד ופינלנד קיימת תוכנית חופשות עבודה, שהיא פופולרית מאוד בקרב פינים צעירים שמסוגלים לבלות עד שנה בניו זילנד.
יחסי סחר.
בשנת 2018 הסתכם הסחר בין המדינות ב-221 מיליון דולר ניו זילנדי, כאשר היצוא שכולל בעיקר כבשים ובשר צבי הסתכם ב-46 מיליון דולר ניו זילנדי, ואילו היבוא שכולל בעיקר מכונות, חזיר, נייר וקרטון הסתכם ב-174 מיליון דולר ניו זילנדי.
ניקול דונסדון
ניקול דונסדון (באנגלית: Nicole Dunsdon; נולדה ב-7 בנובמבר 1970) היא עיתונאית קנדית.
ביוגרפיה.
דונסדון נולדה בקולומביה הבריטית, היא זכתה במיס קנדה 1992 והייתה לנציגת קנדה במיס תבל 1992. לאחר זאת בוטלה התחרות והיא הייתה למיס קנדה האחרונה עד שהתחרות חודשה ב-2009, הסיבה לביטול הייתה עקב כך שמספר דוברי ארגוני נשים טענו שהתחרות מעודדת ומדמת חפצון של נשים, היא הביעה את אכזבתה מכך שאמרה "המיתון הכלכלי נגע במשהו כה מסורתי כמו תחרות מיס קנדה".
היא עשתה תואר בפסיכולוגיה באוניברסיטת אלברטה ואחרי כן למדה עיתונאות באוניברסיטת מערב אונטריו. כעיתונאית עבדה במערכת של מספר עיתונים וערכה מספר ספרים. היא מלמדת תקשורת באוניברסיטת קלגרי.
ב-2009 אמרה כי ישנן מתמודדות בתחרויות יופי שאכן כפי הסטראוטיפים הן "אגואיסטיות, חומרניות ולא אינטליגנטיות", אך אלה אף פעם לא זוכות בתחרות.
היא נישאה לפטריק קריסטקה, בנו של מאמן ההוקי ג'ו קריסטקה ונולדו לה שלושה ילדים.
דיני עבודה (עוקדן)
דיני עבודה הוא עוקדן בן שלושה כרכים, היוצא לאור בהוצאת סדן מאז 1966 ומתעדכן מדי שנה. העוקדן כולל סקירה מקיפה של החקיקה והפסיקה בתחום דיני עבודה, ומספק הסברים מפורטים המבוססים על פסקי הדין הרלוונטיים.
המהדורות הראשונות נכתבו על ידי עו"ד יוסף האוזמן והשופט (לימים נשיא בית הדין הארצי לעבודה) מנחם גולדברג, ולאחר פטירתו של השופט גולדברג, ממשיך עו"ד נחום פינברג בכתיבת הספר ועריכתו.
תוכן הספר.
דיני עבודה כולל בתוכו את כל 32 החוקים בתחומי משפט העבודה הקיבוצי והאישי, וכן סעיפים המתייחסים לנושאי עבודה וזכויות עובדים ב-55 חוקים אחרים כגון: פקודת מס הכנסה, חוק העונשין, חוק יסודות התקציב וחוקי הקניין. העוקדן ערוך לפי נושאים, כך שבכל נושא מובא הסעיף בחוק ואיתו התקנות, הצווים וההלכות, מלווים בפרשנות והסברים מפורטים המבוססים על הפסיקה.
מובאים בספר גם נוסחים מלאים של הסכמים קיבוציים בולטים.
בין הנושאים הנדונים בעוקדן: חוקי יסוד, מהותם של יחסי עובד-מעביד, על השביתה וההשבתה, בתי הדין לעבודה, שוויון הזדמנויות ומניעת אפליה, סיום יחסי עובד-מעביד, פיצויי פיטורים, זכויות עובדים בפשיטת רגל ובפירוק תאגיד, פנסיה מקיפה בתעשייה, הסכמים קיבוציים ואמנות בינלאומיות.
במהדורתו הראשונה היה העוקדן בן כרך אחד בלבד, ובמהלך השנים, עם הגידול במספר חוקי העבודה, התקנות והפסיקה, גדל לשלושה כרכים עבי כרס.
ביקורות.
אהרן ברק, נשיא בית המשפט העליון בדימוס תיאר את העוקדן כ"ראשון הספרים בישראל בדיני עבודה".
סטיב אדלר, נשיא בית הדין הארצי לעבודה בדימוס ציין: "מאז פורסם לראשונה בשנת 1966 מהווה הספר 'דיני עבודה' מורה דרך לכל העוסקים בתחום משפט העבודה ויחסי העבודה".
עינת זמורה
ZMORA EYNAT עינת זמורה (נולדה ב-1972) היא דוגמנית ישראלית.אשר בין היתר ייצגה את ישראל בשנת 1992 במיס יוניברס . יבואנית ובעלת בוטיק ZMORA בקריית מוצקין
קריירה מקצועית.
בהיותה נערה החלה לעסוק בדוגמנות והצטלמה אצל עדי ברקן.
ב-1989 נבחרה ל"מיס הוואין טרופיק ישראל" והייתה לנציגת ישראל בתחרות מיס הוואין טרופיק הבינלאומית, בתחרות היא הייתה צעירת המתמודדות ובלטה בכך שענתה לשאלות בנושאים פוליטיים כנצית ישראל, בתחרות הייתה סגנית ראשונה ומי שהכתיר אותה היה טד לאנג'.
ב-1992 הגיעה למקום השני בתחרות מלכת היופי.היא ייצגה את ישראל במיס תבל, משום שנמנע מהזוכה במקום הראשון רוית אסף, לייצג את ישראל בשל גילה.
בשנות התשעים עבדה כדוגמנית, והופיעה בין היתר בהפקת אופנה שנערכה בשגרירות ישראל בהולנד.
ב-2019 לקחה חלק בהפקה של האקדמיה לסטיילינג, מכללת בוטיק ללימודי אופנה וסטיילינג.
כיום היא מנהלת בוטיק לייבוא אופנה.
חיים אישיים.
זמורה נולדה בקריית מוצקין ולה שתי אחיות, נשואה ואם לשניים.
פוסטדובוש
פוסטדובוש (בהונגרית: Pusztadobos) הוא כפר במחוז סבולץ'-סטמאר-ברג שבצפון מזרח הונגריה.
יהודי פוסטדובוש.
יהודים החלו להתיישב בפוסטאדובוש במחצית השנייה של המאה ה-19. רובם היו סוחרים זעירים ובמקום היה בית כנסת, מקווה ו"חדר".
בזמן הקרע ביהדות הונגריה בקונגרס של יהודי הונגריה בשנים 1869 ו-1868, הצטרפה הקהילה לזרם האורתודוקסי ובשנת 1885 הסתפחה לקהילת נירמדה.
לפני מלחמת העולם השנייה, בשנת 1938 חוקקה ממשלת הונגריה הפרו-גרמנית את "החוקים היהודיים" שהטילו מגבלות על יהודי הונגריה ופגעו בזכויותיהם, ברכושם ובפרנסתם. בפוסטדובוש הופקעה האחוזה שהייתה בבעלות יהודים וסיפקה פרנסה לרוב יהודי הכפר, כל העובדים היהודים פוטרו, ורבים נותרו ללא פרנסה.
בשנת 1940, במהלך המלחמה גויסו היהודים לעבודות כפייה במסגרת הצבא ההונגרי.
במרץ 1944, מיד לאחר כניסת הצבא הגרמני להונגריה, הוטל עוצר על יהודי הכפר. באמצע אפריל הועברו כולם לגטו קישווארדה שם נכלאו בשני חדרים. ב-22 במאי שולחו למחנה ההשמדה אושוויץ.
פקק שעם
פקק שעם הוא פקק נפוץ לאטימת בקבוקי יין. הפקק הוא אטם שצורתו בדרך כלל קונית או גלילית ומשמש לסגירת מכלים. בניגוד למכסה שסוגר את המכל באופן חיצוני מבלי לגרוע מהנפח הפנימי, פקק השעם מוכנס פנימה לתוך המכל באופן חלקי או מוחלט.
החומרים המשמשים לייצור הפקק הם שעם טבעי או חומרים סינתטיים שונים.
היסטוריה.
ממצאים שמעידים על שימוש בפקקי שעם נמצאו בקברים במצרים העתיקה.
ייננים צרפתיים לא השתמשו בפקקי שעם עד לאמצע המאה ה-17, אלא בחרו לאטום את הבקבוקים בפיסות בד שהוספגו בשמן והוכנסו בלחץ לתוך צוואר הבקבוק. פקק השעם נכנס לשימוש בשנת 1600 לערך.
בעיית השיעום.
שיעום הוא מצב בו ליין יש מאפיינים של ארומה או טעים לא נעימים, הנובעים מפעילות חיידקית המתרחשת בתוך פקק השעם האוטם את הבקבוק. הבעיה קיימת רק בפקקי שעם טבעי.
אלן ג'יי
אלן לואיס נוויל ג'יי, חבר (באנגלית: Allan Louis Neville Jay, MBE; נולד ב-30 ביוני 1931) הוא סייף עבר בריטי-יהודי. פעמיים סגן אלוף אולימפי (רומא 1960), אלוף עולם (בודפשט 1959) ברומח אישי וסגן אלוף העולם (בודפשט 1959) בדקר אישי ובכך היה לבריטי הראשון שזכה בתואר העולמי ברומח והסייף האחרון שזכה בשתי מדליות אישיות באליפות עולם אחת. הוא ייצג את בריטניה ב-5 אולימפיאדת (הלסינקי 1952 - מקסיקו סיטי 1968), זכה ב-7 תארים במשחקי חבר העמים הבריטי וב-6 מדליות זהב מהמכביות.
ביוגרפיה.
ג'יי נולד בלונדון, אבא שלו נהרג בשנת 1943 בקרבות במלחמת העולם השנייה. את מרבית שנות ילדותו עבר באוסטרליה. הוא חזר לאנגליה בשנת 1950 על מנת ללמוד משפטים באוקספורד. בחייו עבד כעורך דין בעת שהשתתף בתחרויות סייף. הוא התחתן ונולדו לו שני ילדים.
אלוף חבר העמים.